text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Saturday, October 20, 2012
ABS-CBN 32 Dagupan tan GMA Dagupan, managpatey na salitan Pangasinan odino manangitanduro na impiryalismon Tagalog!
Onpapatey la lanti so Pangasinan lapu lantid inkamatalunggaring na Tagalog, Inglis tan Iloko, ag ni nabantayan ed TV.
Abayag ko lan gabay ya ibelyaw ya ed sayan blog ta kada ngarem so narerengel ko et Tagalog diad tv ya ag nagawa ed Laoag ta Iloko diman, diad San Fernando ta Kapampangan ira, Bikol diad Bikol, Ilonggo diad Iloilo tan arum ni ra. Makapasiodot tan makapageget no akin onia so nagagawa ed Pangasinan.
Say ABS-CBN Dagupan labat so niduma ed intiron regional channels na sayan istasiyon ta say riportahi da et Tagalog.
Say padisir ko saray manbebenben ed sayan istasiyon no aliwan Pangasinan et Ilocano odino Tagalog.
No man-interbyu ni rad saray totoo ed ibabalita da et Tagalog.
Makapabaing ni so GMA ta so makinggawa et taga-Pangasinan - iray Jimenez. Naitdan ni na ASNA award na provincial government na Pangasinan. Ompano sikara et ag da amtay man-Pangasinan odino Ilocano ira.
Panon ton nabangatan iray ilalak odino iray Ilocano ya anggad natan ag da amta so man-Pangasinan?
Mureng ira ya ag da amta ya MLE la so pamakaaran na DepEd.
Diad apalabas ya GMA Balitang Amianan ya si Jorge Guerrero so manbebenben, wala ni ray ugugaw ya Pangasinense ya konwarin manriport et nabirbir so inkaPangasinan da ed panagsalita da. Akin ag la salitan Pangasinan so inusar da imbis ya Tagalog? Lapud say kanonotan na management et mas maung kan Pilipino no say amtam ya salita et Tagalog.
Ed arum ya salita, say mass media so numiro uno ya managpatey na salitan Pangasinan.
Siopa iray kabusol na salitan Pangasinan?
1. Iray atateng ya Pangasinan ya ibangat da ni iray anak da ed Tagalog. Walay kabat kon taga-San Carlos ya manaaral ed UP ya ag to amtan balot so Pangasinan. Makabaing ya tua!
2. Iray Ilocano ya manbebenben ed sarayan istasiyon ya lapu lantid say kanonotan da et Ilocano ira tan dakel so arum ya totoon nambabangil dia ed Pangasinan sikaton itandoro da so Tagalog. Pekewet ya rason.
Pano iran nabangatan na Pangasinan ta wala lanti ra dia ed Pangasinan no ag da nadedengel so Pangasinan odino nababantayan?
3. Iray Pangasinan ya ibaing da so salita da ya anggano pariho iran Pangasinan et labay da nin man-Ilokano odino man-Tagalog.
4. Iray opisial na gobierno lautlad Pangasinan ya anggapon balot so pakabirbiran ya Pangasinan so probinsia ed website singa say official website na Pangasinan provincial government.
5. Iray totoon say kanonotan da et say Pangasinan et Pangalatok ya ibabawag da ni ya ag da amta ya sayan salita et balaw daray Ilocano ed saray Pangasinan. Amay website na Philippine Information Agency abayag lan walad webpage banner da so Pangalatok.
6. Say gobiernon Pilipino nen diktador tan corrupt ya Ilocano ya si Ferdinand Marcos ya angiletneg tan nanpangaran na Region 1 bilang Ilocos Region ya pinatey to ya so pamabirbir ya Pangasinan. Iray manguusar ed sarayan ngaran ya Ilocos Region odino Ilocandia. Kaokolan ya salatan yan ngaran.
7. Iray mamaistra tan mamaistro ya itandoro da ni so Tagalog nen say salitan Pangasinan.
Diad Urdaneta, no onlaak ed baley mansasalitaak na Pangasinan ed saray tricycyle driver pian onpatey so kanonotan ya soy Urdaneta et Ilocano. Singa "dia la" odino "diman ay" etc.
No makapoy so pakabirbiran daray Pangasinan ya singa isoko da la so salita da ed Tagalog odino Iloco, antoy pansumpalen da ey? Onkapoy so panangaro dad nanlapuan da. Ontan met onmelag so pililikna da ed baley da.
Nen inaksubi daray Pangasinan nen 1912 so inkaPangasinan da tan intandoro da so salitan Pangasinan, abilay so salita, inmaliguas so probinsia tan nipalagey so sangkarakepan ya kapitoliyo ed Lingayen. Irayan totoo et sikara di Pedro Ma. Sison na Urdaneta ya nanmaliw ya Sinador na sigundo distrito, Daniel Maramba ya taga-Sta. Barbara sikatoy gobernador ya nanpalagey na kapitoliyo, Angel Ungson, Manuel Moran ya taga-Binalonan ya nanmaliw ya chief justice na Supreme Court, Pablo Mejia tan arum ni ran gagalangen ya Pangasinense.
Akin kaokolan so regional channel ed salitan Pangasinan?
Atayak so poli na Pangasinan ed probinsia na Pangasinan ya wala ray totoon Pangasinan ed ibabaga ran Ilocano singa diad Urdaneta ya kulaan ko, Tarlac, Pampanga, Nueva Ecija, Benguet, La Union, Zambales, Metro Manila tan arum ni ran probinsia.
Itdan na subtitle pian natalosan daray arum ya totoo no say paga da et ag natalosan daray Ilocano, etc.
Akin say nonoten et iray arum ni? Nanayam ira dia ed Pangasinan sikara ni so kaokolan ya itday konsiderasiyon? Diad sayan nagagawa iray Pangasinan et nanmaliw ya second-class citizen ed dili dan probinsiya.
No walay manaayam ya Pangasinan kasi ed Laoag odino Vigan salitaen da kasi so Pangasinan odino Tagalog ed saray news broadcast da ed TV pian ag kababaing ed saray Pangasinan? Andi.
Sikaton bangon ka la Pangasinan! Odino labay mon pateyen da ka pian manariy arum ya salita?


c: text/html

text:
Kasin Manbabayar na Kakaplo Iray Tasi nen Jehova?
Andi, anggapoy ontan ed Saray Tasi nen Jehova; say kimey mi et susuportaan na saray boluntaryon donasyon tan agmi ipapakabat iray mangiiter. Anto itay kakaplo tan akin ya anggapo itan ed saray Tasi nen Jehova?
Say ganggan ya pangiter na kakaplo odino samploran porsiento na kaykayarian na sakey et kaibad Ganggan ya niiter ed bansan Israel nensaman. Balet malinew ya ibabaga na Biblia a satan ya Ganggan—kaiba lay ‘pankolekta na kakaplo’—et agla onaplika ed saray Kristiano.—Hebreos 7:5, 18; Colosas 2:13, 14.
Imbes ya mangiter na kakaukolanen ya kakaplo tan bagat, aaligen na Saray Tasi nen Jehova iray inmunan Kristiano tan susuportaan day ministeryo da diad duaran paraan: personal iran manpupulong tan manbabangat ya anggapoy sueldo tan mangiiter iray boluntaryon donasyon.
Kanian uunoren mi ibabaga na Biblia ed saray Kristiano: “Gawaen komon na kada sakey so unong ed ginetma to ed puso to, ya aliwan ambelat ed liknaan to odino lapud napapasootan, ta aaroen na Dios so maliket a mangiiter.”—2 Corinto 9:7.
Manaral Ni
MABETBET YA ITETEPET
Siopay Manpupundod Kimey na Saray Tasi nen Jehova?
Amtaen no akin ya say panagpulong mi et tuloytuloy anggano agkami mankokolektay tithes ed saray membro mi.

robotstxt: allowed

filter: keep


text:
Maple Mansion
Thailand, Pattaya Central, 20260,
347/15 Soi Chalermprakiet 11, Pattaya 3rd Rd., Nongprue, Banglamung
Asia
from 08:00
to 12:00
1
Residence
General, Activities, Services
No creditcards accepted, only cash
600THB
- FREE cancellation on most rooms.
- No booking or credit card fees.
- Confirmation is immediate.
- Prices may go up, so secure your reservation today.
Maple Mansion Reviews
Misspellings
Mple Mansion, Maple Mnasion, Maple Manssion, Maple Mansikn, Maple Mansuon, Maple Mansioon, Mqple Mansion, Maole Mansion, Maple Mansionn, Maple Mansion, Maple MMansion, Maple Mnsion, Malle Mansion, aple Mansion, Maple Mansioj, MMaple Mansion, Maple Masion, Maple Mansiion, Maple Mamsion, Maple Manxion, Mzple Mansion, Maple Manzion, Maple Mansjon, Maple Mznsion, Maplr Mansion, Maple Manison, Maple Mansio, MapleMansion, Maple Mabsion, Maple Mqnsion, Maple Maansion, Maple aMnsion, Maple Mandion, Maple Mansin, Maple Mansino, Maple Mansiob, Maple Mansipn, Mapel Mansion, Mapl Mansion, Mappe Mansion, Maple Masnion, Mapls Mansion, Maple ansion, Male Mansion, Mwple Mansion, Maple Mansioh, MapleM ansion, Maple Msnsion, Mapoe Mansion, Mapld Mansion
Sponsored Ads
Nearby Cities in Thailand
- Phi Phi Island
- Mu Si
- Chanthaburi
- Phitsanulok
- Ko Chang
- Tak
- Ubon Ratchathani
- Mae Rim
- Haad Chao Samran
- Ban Nong Hoi
- Pran Buri
- Ban Muang Ngai
- Mae Suai
- Ban Dan Lan Hoi
- Pong Yaeng


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, July 24, 2011
Asewek ed kalsara
No labay na gobierno na nabawasay sakit ed bala daray totoo, pabonaen so turismo tan naipasal so panakar, maseseg komon ya ikalen ed kalsara iray luluganan ya smokebelchers.
Marakep ingen no ikalen irayan luganan ya di-diesel.
Manakar no asingger so laen!
Diad Penang no inerak nansalita ed Decolonising our Universities, anggapoy naangob ya asewek tan dakel so tanaman ed gilig na kalsara.
Marakep so manpasiar aliwan singa dia ya so labay da et simintoan so amin ya dalin ta pian no onuran delap so onsabi.
Kaokolan ya ibangat iray totoo dia ya manakar ta anggano asingsingger so akaran da onlugan ni ra.
Akatipid kad pasahi no manakar ka. Niusar mo ni salim ed panakar.
No marakep so panakaran, mainaway manakar.
Monday, July 4, 2011
Aliwan Phl balet RP
Akin tumbo-tumbok tayo ed ibaga daray arum odino diad pamadmaran ya insaklang daray arum ya singa ISO?
Say "RP" alenleneg ya pinatekey a ngaran na ripublika na Pilipinas.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Wednesday, January 26, 2011
Ipawil so death penalty anggano anto itay ibaga nen Arsobispo Cruz!
Anggano inikal da la yan pamadusa ed arum ya bansa, akin kaokolan tayon ontombok?
Ag tayo kaokolan ya ondengel ed si Arsobispo Oscar V. Cruz!
Korti Suprima baleg so betang to ed impandakel na kriminalidad ed bansa
Nen sinunggay na Korti Suprima so pasia na abeban korti ed kaso nen Hubert Webb tan arum ni ran akusado nen Disiembri 2010, abantayan ti la ed tv, adengel tayod radio, abasad talagew saray makapataktakot iran krimin ya singa ray akanggawa anggapo lay takot da ed ley.
Nakal so kompiansa na totoo ed Korti Suprima. Natan nakal so takot daray kriminal ed ley.


text:
DAGUPAN CITY---Vindication ed parye kuno nen datin presidente Gloria Macapagal-Arroyo ed say inpan basura na Office of the Ombudsman ed kaso ton nian graft ya walay koneksyon ed kontrobersiyal na P728 million fertilizer fund scam.
Onong ed say legal counsel to na si Atty. Raul Lambino, malinew ya pamumulitika labat so amin na kason insegep laban ed datin presidente pian naosar da ed say ambisyon da ed apalabas ya 2007 san 2010 Elections.
Akinabang kunon usto ed sarayan kaso so amin na ditractors nen GMA ya anggad natan et oosaren da ni ed panderal ed datin presidente.
Anggano abayag kunon antis ya adisisyunan na Ombudsman so sayan kaso et maliket nen sansia si Ginang Arroyo tan say pamilya to ed sayan resulta balet agga ni ran ganap ya maliket lapod aka-hospital arrest ni iya diad Veterans Memorial Medical Center.
Natan et wala ni kunoy taloran kason aarapen nen Ginang Arroyo sakey ed saya ed say electoral sabotage balet anggapo met so naipanengneng ya konkreton ebidensya so gobyernon Aquino ed pangidadaulo na say Department of Justice.
Natan sakey-sakey la kunon nadidismis so saray kason insegep laban ed kinen Mrs. Arroyo ya patunay labat kunon iya et inosente.


text:
DAGUPAN CITY-Pakaskasi so dinalanan na sakey ya 14-anyos ya dalagita ed lima na sarilin ama tonya kasumpalan ya dwaran beses iya rape-en ed baley na Dasol, dyad luyag na Pangasinan.
Onung ed say biktima, agawa so unaan ya inpan-rape na ama tonya ya sakey ya empleyado ed munisipyo nen Disyembre nen imbeneg ya taon tan atumbukan ni nen imbeneg labat ya Marso.
Paliwawa na dalaginding, abayagan antis tonyan imbaga ed say ina to so ginawan inpanmolestiya na ama tonya lapud say sobran takot.
Naantaan ya syan so iray atateng ya biktima kanyan umbibisita labat la ya ed say ama tonya.
Agga balet la nan-nunot so ina na biktima ya sampaan na kaso so akisyan-an ya mister lapud say ginawa tonya ed say anak tonya.
Natan ed aalagaren labat lay warrant of arrest laban ed say suspek legan ya ipapasilong ed counseling so biktima.


text:
KAPITULO 17
“Pabiskeg Yoy Masanton Pananisia Yo”
“Pabiskeg yoy masanton pananisia yo . . . Mansiansia kayo ed panangaro na Dios.”
1, 2. Antoy nepeg tayon pabiskegen, tan akin ya importante itan?
LABAY tayon mabiskeg so laman tayo. Balet pian lanang a mabiskeg so laman tayo, nepeg ya asikasoen tayo itan, mangan tayoy masustansia, tan man-ehersisyo tayo. Anggano aliwan mainomay, siansian gagawaen tayo itan lapud amta tayon baleg so epekto na satan ed bilay tan arapen tayo. Balet wala ni sakey a kaukolan tayon pabiskegen. Anto itan?
2 Indanet itan nen disipulo a si Judas nen pinaseseg to ray Kristiano ya “mansiansia kayo ed panangaro na Dios.” Pian nagawaan tayo itan, oniay insimbawa to: “Pabiskeg yoy masanton pananisia yo.” (Judas 20, 21) Anto ray paraan pian lalon napabiskeg moy pananisiam tan mansiansia ka ed panangaro na Dios? Pantongtongan tayoy taloran paraan.
ITULTULOY A PABISKEGEN SO PANANISIAM ED MATUNONG IRAN ESTANDARTE NEN JEHOVA
3-5. (a) Antoy labay nen Satanas ya isipen mo nipaakar ed saray estandarte nen Jehova? (b) Antoy nepeg ya pangipasen tayod saray estandarte na Dios, tan antoy epekto na satan ed sikatayo? Mangiter na alimbawa.
3 Manuna ed amin, kaukolan tayon pabiskegen so pananisia tayo ed saray ganggan na Dios. Diad impanaral mod sayan libro, naamtaan mo ray estandarte nen Jehova nipaakar ed kondukta. Antoy pangipapasen mod saratan? Labay nen Satanas ya isipen mon istrikto tan pabelat iray ganggan, prinsipyo, tan estandarte nen Jehova. Uusaren to itan a pakana manlapu la nen anengneng ton epektibo itan diad Eden. (Genesis 3:1-6) Kasin napatitan to ka met? Akadepende itan ed panagnonot mo.
4 Oniay alimbawa to ‘tan: Imadyin mon manaakar ka ed balibalin parke, tan naimanom ya walay sakey a pasen ditan ya apadiran na atagey tan malmalet. Say antam et marakdakep so walad biek na padir. Kanian inisip mon makasarasara labat so padir ta agka makaonla ed biek. Balet nen sinmilip ka, anengneng mon wala manayay masebeg a leon ya manaanap na buagen to! Diman mo atalosan ya proteksion manaya may padir. Wala ta so leon ya labay to ka met ya buagen? Oniay impasakbay na Biblia: “Mantultuloy kayon manlikas tan manbantay! Say Diablo a kabusol yo et siber-siber a singa managlem a leon, a manaanap na buagen to.”
5 Si Satanas et singa leon a masebesebeg tan anggapoy panangasi to. Aglabay nen Jehova ya nabiktima itayo nen Satanas kanian inikdan to itayo na saray ganggan ya manprotekta ed sikatayo diad saray “masilib a pakana na Diablo.” (Efeso 6:11) Kada no dadalepdepen tayo ray ganggan na Dios, nepeg ya natebek tayon inter iratan nen Aman Jehova lapud inad-aro to itayo. No ontan so isipen tayo, natalosan tayon proteksion iray ganggan na Dios tan panlapuan itan na liket. Insulat nen disipulon Santiago: “Say toon uusisaen ton maong so ayadyarin ganggan a mangiiter na kawayangan tan mantutultuloy ed satan et . . . magmaliw a maliket ed gagawaen to.”
6. Antoy sankaabigan a paraan pian napabiskeg tayoy pananisia tayo ed ganggan tan prinsipyo na Dios? Mangiter na alimbawa.
6 Say itulok tayod saray ganggan na Dios so sankaabigan a paraan pian napabiskeg tayoy pananisia tayo ed Manangiter na Ganggan tan napruebaan tayon parad pankaabigan tayo iratan. Singa bilang, kaiba ed “ganggan na Kristo” so pangibangat ed arum na “amin ya ingganggan [to].” (Galacia 6:2; Mateo 28:19, 20) Matoor met ya uunoren na saray Kristiano so ganggan ya agpapaulyanan iray pantitipon parad panagdayew pian makapanpapasesegan. (Hebreo 10:24, 25) Kaiba met ed ganggan na Dios so bilin nipaakar ed regular tan impapuson panagpikasi ed si Jehova. (Mateo 6:5-8; 1 Tesalonica 5:17) Legan tayon uunoren iratan, mas napruebaan tayo ya maaro itayon igigiya nen Jehova. Nalikna tayoy liket tan inkakontento ya agtayon balot nanengneng ed sayan magulon mundo. No dadalepdepen mo ray maabig ya epekto ed sika na panguunor mo ed ganggan nen Jehova, agta mas napapabiskeg so pananisiam ed saratan?
7, 8. Antoy ipapaseguro na Biblia ed saramay mapaga ya ompan diad ilalabas na panaon et agda la natulok iray ganggan na Dios?
7 No maminsan, wala ray mapaga ya ompan diad ilalabas na panaon et agda la tuloytuloy ya natulok iray ganggan nen Jehova. No ontan met so naliliknam, tandaan iyan imbaga nen Jehova: “Siak si Jehova a Dios mo, say mangibabangat ed sika pian nagunggonaan ka, say mangiwawanwan ed sika diad dalan a nepeg mon panakaran. No dengelen mo labat komon iray ganggan ko! Diad ontan, say kareenan mo et magmaliw a singa ilog tan say inkatunong mo et singa saray daluyon na dayat.” (Isaias 48:17, 18) Agta makapaseseg iratan ya salita?
8 Diad sayan teksto, ipapanonot nen Jehova ya sikatayo met lanlamang so nagunggonaan no ontulok tayod sikato. Impromisa to ya no gawaen tayo itan et makaawat tayoy duaran bendisyon. Unona, say kareenan tayo et magmaliw a singa agus na ilog
‘ITULTULOY MOY MANPATATKEN’
9, 10. (a) Akin ya say itatken ed espiritual et nepeg a kaiba ed iyaligwas na sakey a Kristiano? (b) Akin ya mas maliket so maespiritual a too?
9 Say komaduan gawaen tayo pian lalon ombiskeg so pananisia tayo et nabasa ed Hebreo 6:1: “Itultuloy tayoy manpatatken.” Say itatken ed espiritual et kaiba ed iyaligwas na sakey a Kristiano. Sarag tayon dampoten itan anggano ag-itayo perpekto. Sakey ni, legan tayon ontatatken ed espiritual, diman tayo mas nalikna so liket ed panlilingkor tayod si Jehova. Akin ey?
10 Say Kristianon matatken ed espiritual et aaligen toy kanonotan nen Jehova. (Juan 4:23) Insulat nen Pablo: “Saramay manbibilay unong ed laman et pinonot da ray bengatlan nipaakar ed laman, balet saramay manbibilay unong ed espiritu et saray bengatlan nipaakar ed espiritu.” (Roma 8:5) No manbibilay tayo unong ed laman, temporaryo labat so liket tayo. Magmaliw itayon makasarili, kulang na pakatalos, tan akapokus tayod materyal. Balet no maespiritual tayo, mansiansia tayon maliket ta akapokus tayod si Jehova, say “maliket a Dios.” (1 Timoteo 1:11) Say maespiritual a too et labay ton paliketen si Jehova tan anggano wala ray dadalanen ton subok et maliket nin siansia. Akin? Ta parad sikato, saray subok et tsansa pian napaneknekan ton matila si Satanas tan mas napabiskeg toy integridad to, kanian napaliket toy Aman Jehova.
11, 12. (a) Antoy imbaga nen Pablo nipaakar ed ‘pakayari tayon ontebek,’ tan antoy labay ya ibaga na salitan nipatalos ya “nipapasal”? (b) Antoy kaukolan a gawaen pian ombiskeg tan nipasal a maong iray muscle na laman?
11 Magmaliw ya maespiritual so sakey panamegley na panangipasal. Imanoen iyan teksto: “Say anawet a naakan et parad saray matatken la, a diad panguusar dad pakayari ran manebek et nipapasal itan a mangibiig ed duga tan aliwa.” (Hebreo 5:14) Nen imbaga nen Pablo ya say pakayarin ontebek et “nipapasal,” inusar to so Griegon salita ya ontutukoy ed gagawaen diad saray gymnasium diad Gresya nen inmunan siglo. Satan ya salita et nayari met ya ipatalos a ‘nipasal ya singa sakey a gymnast.’ Isip mo pa no panon ya nipapasal iray gymnast.
12 Nen niyanak itayo, agtayo ni nakontrol iray galaw na laman tayo. Singa bilang, agni nakontrol na kapangiyanak ya ugaw iray sali tan lima to. Satan so rason no akin ya basta labat la kampay ya kampay anggano nakena to lay lupa to kanian onakis. Balet agmanbayag et napasalan to lan kontrolen iratan. Naaralan to lay onkurong, onakar, insan agmanbayag et makabatik la. * Say gymnast balet ey? No makanengneng kay gymnast ya manluklukso tan antis ya ondapo et mantelektelek ni, ya makulkulaney so laman to tan ag-onmimintis iray galaw to, seguradon isipen mo ya apraktis a maong iray muscle na laman to. Satan ya abilidad na gymnast et aliwan nisipor, noagta resulta na impanpraktis ton maong. Ibabaga na Biblia ya say ontan ya panangipasal ed laman et “makagunggona na daiset.” Balet mas makagunggona so pangipasal tayod pakayari tayon ontebek!
13. Panon tayon nipasal so pakayari tayon ontebek?
13 Diad sayan libro et dakel so inaral mon makatulong ed sika pian nipasal moy pakayarim ya ontebek tan mansiansia kan matoor ed si Jehova bilang maespiritual a too. Sano manggagawa kay desisyon ed inagew-agew, dalepdep mo ray prinsipyo tan ganggan na Dios tan manpikasi ka. Diad kada desisyon a gawaen mo, tepetan moy sarilim: ‘Anto ran ganggan odino prinsipyo ed Biblia so onaplika ed saya? Panon kon niyaplika iratan? Anton desisyon so mamaliket ed si Aman Jehova? (Basaen so Proverbio 3:5, 6; Santiago 1:5.) No ontan so gawaen mo kada no mandesisyon ka, tuloytuloy a nipapasal so pakayarim ya ontebek. Ontulong itan pian magmaliw kan maespiritual tan mansiansian mabiskeg so espiritualidad mo.
14. Antoy nepeg ya labalabay tayon kanen pian ontatken tayo ed espiritual, balet antoy nepeg tayon panalwaran?
14 Anggano nibagan matatken tayo la ed espiritual, sarag tayo nin siansia so tuloytuloy ya onaligwas. Say ibaleg na laman et akadepende ed panangan. Kanian imbaga nen Pablo: “Say anawet a naakan et parad saray matatken la.” No labay mon pabiskegen so pananisiam, nepeg ya tuloytuloy kan mangan na anawet ya espiritual a naakan. No duga so pangiyaaplikam ed saray nanaaralan mo, walaan ka lay karunongan, tan ibabaga na Biblia: “Say karunongan so sankaimportantian a bengatla.” Kanian nepeg ya labalabay tayon aralen iray mabmablin katuaan ya ibabangat nen Aman Jehova. (Proverbio 4:5-7; 1 Pedro 2:2) Balet siempre, anggano dakel so kakabatan tayo ed Biblia tan walaan itayo na karunongan a manlalapud Dios, aliwan rason itan pian magmaliw tayon malastog tan mapaatagey. Nepeg ya regular tayon usisaen so sarili tayo pian ag-onlamot tan ag-ontubo ed puso tayo so inkamapaatagey odino arum nin aliwliwan ugali. Insulat nen Pablo: “Itultuloy yon suboken no kasin wala kayo ed pananisia; itultuloy yon paneknekan no anto kayo.”
15. Akin ya importante so aro ed iyaligwas tayo ed espiritual?
15 Nayarin mabiskeg so laman mo natan, balet kaukolan ya tuloytuloy mon asikasoen itan pian mansiansia kan mabiskeg. Anto met so kaukolan pian mansiansian mabiskeg so espiritualidad tayo? Say sankaimportantian ed amin et say aro. Nepeg ya tuloytuloy tayon paeleten so panangaro tayod si Jehova tan ed saray agagi tayo. No anggapoy aro tayo, anggapo met lanlamang so kakanaan na amin ya kakabatan tan gagawaen tayo. Singa labat itan makapasyodot ya ingal. (1 Corinto 13:1-3) Balet no walay aro tayo, magmaliw itayon matatken ed espiritual tan tuloytuloy tayon onaligwas.
MANSIANSIA KAN AKAPOKUS ED ILALO YA IITER NEN JEHOVA
16. Antoy labay nen Satanas ya isipen tayo, tan antoy inter nen Jehova ya pinagkadepensa tayo?
16 Komatlo, nepeg a mansiansia tayon akapokus ed ilalon iiter nen Jehova. Pian nagawaan iya, nepeg tayon bantayan so panagnonot tayo. Si Satanas, say manuley na sayan mundo, et sarasarag ton impluensyaan iray totoo pian manisip iray negatibo, mainomay iran nadismaya, naekal so tiwala dad arum, tan naandian la ray ilalo. (Efeso 2:2) Delikado no ontan so panagnonot na sakey a Kristiano ta singa itan virus ya pakapuyen toy laman. Maong labat ta angiter si Jehova na pinagkadepensa tayo, say ilalo.
17. Anton alimbawa so inusar na Biblia pian idanet so kaimportantian na ilalo?
17 Nabasa ed Biblia so nanduruman kabiangan na espiritual ya armas a kaukolan tayon usaren pian nalabanan tayoy Satanas tan say mundo. Say sakey ya importantin kabiangan na satan et say hilmit, “say ilalon kililiktar.” (1 Tesalonica 5:8) Nensaman, no anggapoy hilmit na sundalo, seguradon ompatey diad guerra. Say hilmit nensaman et gawad metal ya naapisan ed loob na katat odino makapal ya tela. Kanian no akahilmit so sakey a sundalo, sikatoy naprotektaan ed antokaman ya posiblin onkena ed ulo to. No panon a protektaan na hilmit so ulo, protektaan met na ilalo so panagnonot mo.
18, 19. Panon ya apansiansia nen Jesus so ilalo to, tan panon tayon naalig?
18 Si Jesus so sankaabigan ya alimbawa tayo ed no panon ya napansiansia so ilalo. Isipen pay irap ya dinalan to nen sampot lan labi to diad dalin. Sikatoy trinaidor na maapit a kaaro to lapu labat ed kuarta. Wala met so angiburi ed sikato. Sikatoy tinaynan tan imbatikan na arum nin kakaaro to. Labay na saray kabaleyan to ya sikatoy pairapen na saray Romanon sundalo ya anggad ompatey. Antokaman so subok ya dalanen tayo, seguradon ag-iratan makapipara ed saray graben subok ya dinalan nen Jesus. Antoy akatulong ed sikato? Oniay ebat na Hebreo 12:2: “Lapud liket a niiyan diad arapan to, sikatoy nansungdo ed panamairapan a poste, imbaliwala to so kababaingan, tan yinmurong ed nikawanan na trono na Dios.” Lanang ya sankanonot nen Jesus so “liket a niiyan diad arapan to.”
19 Anto ‘tay liket a niiyan ed arapan nen Jesus? Amta to ya no manmatoor et napasanto toy ngaran nen Jehova. Niiter toy sankabiskegan a prueba ya matila si Satanas. Anggapo lay arum ya ilalo a makapangiter ed si Jesus na ontan a liket! Amta to met ya bendisyonan nen Jehova so katooran to, tan sankanonot to ya asingsingger to lan nakaiba lamet so Ama to. Impokus nen Jesus so nonot to ed satan ya maliket ya ilalo anggan agaylay irap na situasyon to. Ontan met so nepeg tayon gawaen. Wala met so liket ya niiyan ed arapan tayo. Iikdan nen Jehova so balang sakey ed sikatayo na pribilehyo ya pasantosen so ngaran to. Napruebaan tayo met ya matila si Satanas no si Jehova so bidbiren tayon Soberano tan no mansiansia tayo ed panangaro na Ama tayo anggano antokaman nin subok tan pakatuksoan so dalanen tayo.
20. Antoy makatulong pian mansiansia kan positibo tan agnaandi so ilalom?
20 Talagan labalabay nen Jehova ya bendisyonan iray matoor a lingkor to. (Isaias 30:18; basaen so Malaquias 3:10.) Panliketan ton iter so matunong iran pirawat na puso ra. (Salmo 37:4) Kanian pansiansiam ya akapokus so nonot mo ed ilalo ya niiyan ed arapan mo. Agkan balot manpapatalo ed negatibo tan pikewet a kanonotan na mundo nen Satanas. No nalikas mon naiimpluensyaan ka la na espiritu na mundo, masimoon kan manpikasi ed si Jehova ya ikdan to ka na “kareenan na Dios a palumbasan toy amin a pakatalos.” Satan a kareenan ya manlalapud Dios so manbantay ed puso tan nonot mo.
21, 22. (a) Anto so balibalin ilalo na saray kabiangan na “baleg ya ulop”? (b) Anton ilalo ed arapen so pirpirawat mo lan nagawa, tan antoy determinadom a gawaen?
21 Agaylan makapalikliket ya nonoten so ilalo tayo! No kaiba kad “baleg ya ulop” ya makaliktar ed “baleg a kairapan,” isip mo pa labat so bilay a niwalad sika diad arapen. (Apocalipsis 7:9, 14) No anggapo lay Satanas tan saray demonyo to, naliknam so inawa ya agmo nin balot alikna. Natan et apektado tayon amin na mauges ya impluensya nen Satanas. Kanian no naandi lay impluensya to, malikeliket tayo lan mankimey pian magmaliw ya paraiso so dalin diad panangidaulo nen Jesus tan saray 144,000 a kaiba ton manuley! Pirpirawat tayo lan nanengneng so pakaandi na amin a sakit, tan abeten tayo ray napaoli ya inad-aro tayo. Satan so bilay ya labay na Dios a niwalad sikatayo! Legan itayon magmamaliw ya perpekto, naawat tayo so mas babaleg nin bendisyon ya nabasa ed Roma 8:21
22 Labay nen Jehova ya niwalad sika so kawayangan ya mas ni nen say naisip mo. Niwala itan ed sika no matulok ka. No natan ni labat et inagew-agew mo lan uunoren si Jehova, nabawbawim so amin ya sagpot mo! Itultuloy mo sirin ya pabiskegen so masanton pananisiam pian mansiansia ka ed panangaro na Dios diad andi-anggaan!
^ par. 12 Ibabaga na saray sientista a walay abilidad tayon kontrolen so galaw na saray taklay tan bikking tayo. Alimbawa, lapud sayan abilidad et sarag tayoy ontipak anggano akalikdem itayo. Walay sakey a pasyente ya sanen naandi ed sikato iyan abilidad et agla makaalagey, makaakar, odino makayurong.
Manaral Ni
LIBRO TAN BROSYUR
Aligen so Pananisia Ra
Panon tayon nagunggonaan natan ed panaral ed pananisia na saray bibii tan lalaki ed Biblia?


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, September 19, 2008
GALAD TAKEL, ARO!
dakel so kiew ya atatagey tan mabuná
wala ray ay-ayep melag tan baleg
wala soy maanos tan masibeg.
Diad silong na bulawen odino akasya
nayarin mampainawa
onirong ed berden diká
nayari met ya ondokol tan dua.
Makangngel tay úni na saray manok
maliket ya mangakansiyon ed toktok
naangob say balinget ed biek ya bangkag
saray dosas na ilang-ilang ya nayayagyág.
Say alog masanting met ya laen
asingger labat ya akaren
sali anggad poeg isawsaw
ed danum ya malinlinew.
Gala aro ed takel, gala!
aleg kan mandurua!
agta labat onanges ya tariwan dagem
mankaiba ta ni ya sangngarem!


text:
Panon a Magmaliw ya Maliket so Pamilyam?
Nayarin magmaliw a maliket so panamaley tan pamilyam no unoren mo ray prinsipyod Biblia.
Introduksion
No iyaplikam iray praktikal ya base ed Biblia iran suhestion na sayan brosyur, onggawan maliket so panangasawa tan pamilyam.
SEKSION 1
Patulongan ed Dios Pian Maliket so Panangasawa Yo
Makatulong so duaran tepet pian ondakep so panangasawa yo.
SEKSION 2
Manmatoor ed Balang Sakey
Kasin pikakalugoran labat so labay ya ibaga na agpanmatoor ed asawa?
SEKSION 3
No Panon ya Solusyonan Iray Problema
Makatulong so dugan paraan pian magmaliw ya mareen tan maliket so panangasawa imbes ya magulo tan maermen.
SEKSION 4
No Panon Yon Ibadyet so Kuarta
Panon a makatulong so tiwala tan pangibagay tua?
SEKSION 5
No Antoy Gawaen Pian Agmakapikolkol ed Kapamilyam
Napagalangan mo nin siansia iray atateng mo pero agnibaliwalay panamaley yo.
SEKSION 6
No Panon ya Manguman so Panamaley no Wala lay Ugaw
No wala lay baby yo, kasin napabiskeg toy relasyon yo?
SEKSION 7
No Panon Mon Ibangat so Anak Mo
Say panagdisiplina et aliwa labat lan basta pangiter na totontonen tan panusa.
SEKSION 8
No Walay Trahedya
Kerew kay tulong.
SEKSION 9
Dayewen si Jehova Bilang Pamilya
Antoy gawaen yo pian mas maliket so panagdayew na pamilya yo?


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, November 15, 2011
On analoy Pacquiao!
Sikatoy tugtuwan kampion!
Unong ed arum, sikato so naynay ya onaarap ed si Marquez imbis ya si Marquez ta sikatoy challenger.
Tan ag to gagatinan so sali na kalaban, aliwan singad si Marquez.
Manasinggeran irad puntos balet unong ed saray okom si Pacquiao so analo.
Parad saray Mexikano tan iray fans nen Marquez ya aliwan Mexikano, kaokolan dan awaten ya.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, March 25, 2010
Angeles, Guevara, antakot ed saray ambagel ya istudianti
Iraya'n opisial balet so lalo'n makapabaing ta anggapo'y sibeg dan banoen tan ipanengneng da so awtoridad da ed arap daray arsonista tan akti-aktibista.
Diad sayan inaambagel ya kagagawa darayan istudianti, ataktakot ira.
Anto'y ipasabi to ya ey?
No ontombok ya taon, lalo'n naambagtit irayan istudianti ed kinapangta. Poolan da'y intiro'n iskuilaan.
Tan say kalidad na edukasion ed PUP, et aliwliwa la natan, lalo'n onaliwa.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, March 18, 2010
Anggano labay tayo o andi, GMA kayarian to so mangibetang ed SC
No siopa ra'y kaokolan ya manpaliwawa'd ley, sika ni ra so manpabilonget ed kanonotan dara'y totoo.
Makapakelaw so dikano na UP College of Law tan say Philippine Bar Association ed ibabagara'n maoges ed pasia na Sangkatageyan ya Okom.
Anggano labay tayo odino andi, sarag nen GMA ta wala'd poder to so manpili iyorong to bilang pangolon okom ed taluran nominado na Judicial and Bar Council.


text:
ONONAN BABASAEN Kab. nen S. 1:13-15: 2:23-24
Babasaen ya inaon ed libro na Kakabatan nen Solomon
Ag pinalsa na Dios so patey, tan no ompatey iray mabilay a pinalsa, ag to pakaliketan. Pinalsa toy amin a bengatla pian mansiansia ran mambilay, tan maung tan marakep so amin a bengatlan pinalsa to. Anggapod sikara so makapatey a samal. Ag ooleyan na patey iyan mundo, ta ag ompatey so inkatonung na Dios.
Nen pinalsa itayo na Dios, ag to ginetman ompatey itayo; ginawa to itayon singa sikato. Say ibeg na Diablo so angyakar na patey ed mundo, tan saray kayaryan na Diablo so ompatey.
Salita na Katawan.
EBAT A SALMO
E/. Idayew ta ka, Katawan, ta inyagel mo ak.
1. Idadayew ta ka, Katawan, lapud inlaban mo ak tan ag mo inyabuloy ya elek-elekan ak na saray kalaban ko. Ag mo inyabuloy ya onla ak ed lobuk. E.
2. Kantaan yoy panangidayew so Katawan, sikayo ran matoor a totoo to! Nunot yo no anto ray ginagawa na samay Masanto, tan pisalamatan yo! Magangganon onkekepay sanuk to, balet anggad samput na bilay so kaabigan to. Nayarin walay ermen no labi, balet onsoblay so gayaga no kabwasan so onsabi E.
3. Dengel mo ak pa, Katawan, tan kasian mo ak! Tulongan mo ak pa, Katawan! Sinalatan mo na magayagan sayaw so ermen ko; nilakseb mod siak so ermen ko, insan inkawes mod siak so gayaga. Katawan, sikay Dios ko; ando lan andon misalamat ak ed sika. E.
KUMADWAN BABASAEN 2 Cor. 8:7,9, 13-15
Babasaen ya inaon ed kumadwan sulat nen Pablo ed saray taga Corinto
Mayaman kayo ed pananisia, panagsalita, kakabatan, diad seet yon makatulong, tan diad panangaro yod sikami. Kanyan diad sayan panaglingkur lapud aro, mabonluk met komun so panangiter yo.
Ta kabat yoy panangaroy Katawan tin Jesu-Cristo; anggaman a mayaman nagmaliw a mairap-bilay makasengeg ed sikayo, pian onyaman kayo diad panamegley na inkamairap-bilay to.
Ag ko getman palemewen iray arum diad pamabelat kod sikayo; ingen, lapud dakel yo natan, manepeg met ya ontulong kayod saray kaukolan da. Et no mankaukolan ki met tan dakel da, tulongan da kayo met. Diad onya, mampapara kayo. Onung na ibabagay Masanton Sulat,
“Say toon anipoy dakel ag alabas ed kinarakel so kayaryan to, tan say toon anipoy daiset ag alabas ed kinaraiset so kayaryan to.”
Salita na Katawan.
Alleluia
E. Alleluia. Siak so silew na sankamundoan, kuay Katawan; say ontombuk ed siak niwalad sikatoy silew a mangiter na bilay ya andi-anggaan. E. Alleluia.
IBANGHILYO Mar. 5:21-43
Babasaen ya inaon ed masanton ibanghilyo onung ed kinen Marcos
Binmaliw lamet si Jesus ed biek na dayat, tan amayamay iray totoon dinmadagod sikato. Wala met so dinmagon sakey a toon manngaray Jairo, sakey ya opisyal na sinagogad man. Kasabi to, dinmakmomod arap nen Jesus tan akikasi, “Ompapatey so anak kon manmamarikit. Mila ka kari, ta itapew mo labat so limam ed sikato, et onabig tan mambilay!”
Akilan tuay Jesus ed sikato. Dakerakel met iray totoon tinmombuk tan nantotolakan iran onsingger ed kinen Jesus.
Walay sakey a biin labinduay taon lan maniirap lapud alablabas a pandadala to. Amayamay lay nampapatambalan ton doktor tan agastos to lan amin so kuarta to, balet ag onaabig no ag ingen lalon onloloor so sakit to. Nadngelan toy ibabaga ray totoo nipaakar ed kinen Jesus, kanyan akiletletan ya anggad impakaasingger to. Diniwit toy kawes nen Jesus, ta kuantod sikaton dili. “No nadiwit ko labat so kawes nen Jesus, onabig ak la.”
Tinmondan tampol so pandadala to, tan alikas tod laman to ya inmabig la. Diad saman met a bekta, alikna nen Jesus a walay pakayarin pinmaway ed sikato, kanyan inarap to ray walad nibeneg to tan inkuanto, “Siopay aniwit ed siak?”
Inmebat iray disipulo to, “Anta sankanengneng mon deresdesen kay dakerakel a totoo, tepeten mo no siopay aniwit ed sika?”
Intuloy nen Jesus so pannenengneng tod kaliber-liber to, diad panaanap to no siopay nanggawa. Samay bii amta toy agawa, kanyan manggiwgiw ed takot to. Dinmagon nantalimukor ed arap nen Jesus, tan impatwa ton amin so agawa ed sikato. Inkuanen Jesus, “Anak ko, say pananisiam so amaabig ed sika. Onla kan mareen lay kalakal mo, tan ag la ompawil so sakit mo.”
Mansasalita niy Jesus nen pigaran totooy sinmabi a nanlapud abung nen Jairo, “Inatey lay anak mo?” kuanda, “akin et aabalaen mo niy Maistro?”
Balet ag inimano nen Jesus so imbaga ra. Inkuanto ingen ed kinen Jairo, “Ag ka natatakot; pabiskeg moy linawam.” Anggapoy inabuloyan nen Jesus a milad sikato no ag si Pedro tan saray sanagin Santiago tan Juan labat. Nen sinmabi rad abung nen Jairo, anengneng nen Jesua a magolo-golo ray totoo. Wala ray mannangnangis tan manogogaog. Linmoob ed abung tan inkuantod saray totoo, “Akin et magologolo kayo? Akin et mannangnangis kayo? Ag inatey so ogaw; nanaogip labat!”
Inelek-elekan da labat si Jesus. Pinapaway to ran amin, likud ed saray ateng na ogaw tan saramay taloran disipulo, insan linma rad kuarton kawalaay ogaw. Binembenan tod lima tan inkuanto, “Talitha koum,” a say labay ton ibaga, “Ining, ibabagak ed sika, bangon ka!”
Binmangon a tampol imay ogaw, a mantaoy labindua, tan nanakar. Ontan lay pankelaw dan amin. Impupurek nen Jesus ya anggapoy pangibagaan dan balut na sayan agawa. Insan kuanto, “Itdan yoy kanen to.”
Ibanghilyo na Katawan.


text:
Manbantay tayo'y sangkaunaan ya pilikula ed Pangasinan, say Anacbanua (Child of the Sun) ya indirihe nen Christopher Gozum. Finalist yan pilikula ed 2009 Cinemanila International Film Festival. Onpaway ed Cinema 6 na Market, Market! ed Bonifacio Global City, Taguig no Oktubri 17, Sabado, 9 na labi tan Oktubri 22, Huibes, 5 na ngarem.
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, October 1, 2009
Anacbanua: Say unan pilikula ed Pangasinan
Manbantay tayo'y sangkaunaan ya pilikula ed Pangasinan, say Anacbanua (Child of the Sun) ya indirihe nen Christopher Gozum. Finalist yan pilikula ed 2009 Cinemanila International Film Festival. Onpaway ed Cinema 6 na Market, Market! ed Bonifacio Global City, Taguig no Oktubri 17, Sabado, 9 na labi tan Oktubri 22, Huibes, 5 na ngarem.


text:
William Shakespeare
Sankasikatan ya writer ed buon mundo si William Shakespeare balet say bilay to so balbaleg met ya misteryo. Daiset labat so anta itayo ed nagin bilay to yan henyo.
Inianak da ed Stratford-upon-Avon nen April 23, 1564. Nanengneng tayo ed rekord na simbaan na Holy Trinity Church ya abinyagan da yan ogaw nen April 26, 1564. Nan-aral ed sakey ya libren “grammar school.” Kasompal tonyan anggapo lay anta itayo no anto lay agawa ed bilay to. Say sinmublay ya public rekord to et nen naasawa to si Anne Hathaway nen November 28, 1582. Labinwalo to labat tan si Anne et duwamplo-tan-anemira to la nen nankasal ira.
Nen taon ya 1588 nanayam si William diman ed London. Akaanap na trabaho to bilang umaarte o aktor tan managsulat o playwright. Malinew ya baleg so talento to yan balon managsulat. Omman labat lay panag-ibeg da iramay masisiken lan managsulat ed sikato lalo la ya ay si Robert Greene. Intan met la nen nan-trabaho si William ed samay tatawagen ya Lord Chamberlain’s Men (King’s Men). Sikato so sanka-sikatan ya managsulat ed teatro anggan ta nagin sakey ed akanggawa na teatron Globe. Diya to la insulat iramay sikat ton Romeo tan Juliet, Anthony tan Cleopatra, Julius Caesar, Macbeth, Hamlet, A Midsummer Night’s Dream tan The Merchant of Venice.
Anggapo la siguroy makatalo ed henyo to yan managsulat. Pigaran taon lay apalabas balet anggad natan nababasa tayo ni so insulat to. Anggad natan narerengel tayo ni iramay “To be or not to be,” “A rose by any other name would smell as sweet,” “Lend me your ears,” tan dakel niran arum ya balikas to.
Siyopa ed saramay managsulat natan so makatalo ed makapalaram ya henyo to iyay si William Shakespeare? Anggapo la siguro. Saksakey labat so William Shakespeare diya ed mundo.


text:
DAGUPAN CITY- Dead on arrival diad patambalan so sakey ya 73 anyos ya negosyante kasumpalan ya saksaken diad loob na tindaan to diad barangay Bokbok East sa bayan ng Aguilar.
Kinabat so biktima ya si Josefina Bataan, residente diad abitlan lugar. Akabat met so suspek ya si Romulo Cervantes, 27 anyos, balolaki tan residente met diad lugar.
Mansara la na tindaan so biktima nen biglan sinmabi so suspek tan nanpasoot ton makaloob ed tindaan.
Kaloob tonya, tampol tomet lan sinaksak so biktima. Naibatik ya tampol diad patambalan so biktima bangbalet indeklara lan inatey na doktor tonya. Tampol met ya akatakas so suspek.
Kaleganan tonya, agni antay motibo na inpanpatey ed biktima.


text:
Assalamu Alaykom Warahmatullahi Wabarakatuh:
Phanalamatan akn so langon a BALOINIANS mlagid so kiyapantagan sa Ingd ko alongan a Isnin agoso sii sa liyo kiyapantagi. Phanalamatan akn pn so mga KANDIDATO tano sabap ko kiyapagatiran ko kokoman o mga pipiya a tao ko kinitandaaniran ko pinili iran a mga nakoda tano.
Phanalamatan akn mambo so mga BLOGGERS sangkae a darpa tano sa kawang sabap ko kasanggila ago kaongo iran. Panamaran tano a so giitano dii kam…Continue
Added by Madmax on May 12, 2010 at 7:33pm — 2 Comments
2010


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, November 8, 2009
Panangisumpa ray balon opisiales na UPSP, Nobiembri 13, 2009
Carlos City gym ed plaza, nagawa so panangisumpa daray balon opisiales na UPSP
(Ulupan na Pansiansiay Salitan Pangasinan) ed panamegley na Konseho na Siudad na
San Carlos, say pangolo na siudad tan si Dr. Marcelo Casillan. Walay misa na
alas 7 na kabuasan tan panangitagey na bandira na alas 8 na kabuasan.
Kekerewen so panatindi da ray balon opisiales na UPSP, say balon manbebenben na
Balon Silew, saray miembro na UPSP, tan saray miembro na sayan ulupan ed yahoo.
Presidente- Mel Jovellanos
Onkumaduan presidente- Erwin S. Fernandez
Sekritaria- Elnora Dudang
Tresurera- Jesamyne Diokno
Tagapakabat (Papaway)- Sonny Villafania
Tagapakabat(paloob)- Mel Orpilla
Bisnis manedyer- Marino Repalda
Tagakwenta- Larry Millanes
Opapetan:
Dr.Rod Javier
Catalina Felicitas
Dir Jaime Lucas
Dr. Linda Andaya Grubb
Vice Mayor Orlando Bartolome
Pangolon manangikurang: Erwin S. Fernandez
Katolong ya manangikurang: Jesamyne Diokno (balita), Santiago Villafania
(anlong), Sergio Bumadilla (antikey ya tongtong), Melchor Orpilla (kopia)
Saray sumusulat: Elnora Dudang, Catalina Felicitas, Napoleon Resultay, Melanio
Malicdem tan arom ni ra
Tuesday, November 3, 2009
Panagkerew na anunsio para'd Balon Silew
magasin. Say bili na sarayan anunsio et: loob na sakob ed arapan: P 1200 (boo),
P 600 (kapaldua), P 350 (kapat); ed loob na sakob ed beneg: P 1200 (boo), P 600
(kapaldua), P 350 (kapat); tan beneg ya sakob: P 2000 (boo), P 1000 (kapaldua),
P 500 (kapat).
Alimbawa na anunsio: panangibano na saray wadmad biektaew, panangibalitay kasal,
binyag, anibersario; doipo dara'y mankaklasi (reunion); produkto odino serbisio;
panangiamta na saray eskuelaan, unibersidad tan antoniran nayarin iyanunsio.
Kabaleyan, dia tan wadma'd biektaew, man-anunsio ki la ed Balon Silew. Naipaamta
ta'y gagaween yo, produkto, odino serbisio, akatolong ki ni ed Balon Silew tan
ed pamabulaslas na koritan tan salitan Pangasinan. Saray man-anunsio et walay
sakey ya kopia da na Balon Silew ya diman pimmaway say anunsio da.
Para'd labay day man-anunsio, ipawit yo'y kaokolan ya naamtaan ed
balonsilew@yahoo.com.
Magnayon lawas so salitan Pangasinan.
Erwin S. Fernandez
Pangolon manangikurang
Balon Silew
Korespondiente para'd Balon Silew
tan diad biektaew, kekerewen na Balon Silew saray nayarin
korespondiente na magasin ed Ibali (Manila), Tarlac, Laguna, Saudi Arabia, Canada, Estados
Unidos tan arom ni ran ag abitlan lugar. Say kimey na korespondiente et
mangisulat ya 500-kataga ya balita ed lugar to ya nipaakar ed Pangasinan (totoo,
agawa, moyongan (organisasion) tan antokaman). Ipawit soy ngaran tan arom ni ran impormasion ed balonsilew@yahoo.com.
Erwin S. Fernandez
Pangolon manangikurang
Balon Silew
Tawag na pangisumiti na artikulo para'd Balon Silew
tongtong, balita tan salaysay. Say pangisumiti et aliwan garantiya na
panangipalapag na saray artikulo. Onsaral ya ed tutul na pangolon manangikurang
tan say ibaga na saray katolong ya manangikurang. Ipawit yo ed
balonsilew@yahoo.com ya ag onlampas na Nobiembri 22.
Erwin S. Fernandez
Pangolon manangikurang
Balon Silew
Salaysay nipaakar ed miting na Balon Silew
Saray apantongtongan:
1. Say tima na ontumbok ya paway na Balon Silew (Hulio-Disiembri 2009) et say administrasion nen Gobernador Amado T. Espino Jr.
2. Say pangiuksoy na ortograpiya na saray artikulon onpapaway ed Balon Silew ed panamegley na panangipalapag na "Saray Ganggan nipaakar ed Balon Ortograpiya na Balon Silew."
3. Say pangilukas na Balon Silew ya bolong ed Bolinao tan Iloko.
4. Say reorganisasion na liderato na Balon Silew:
Pangolon manangikurang: Erwin S. Fernandez
Katolong ya manangikurang: Jesamyne Diokno (balita), Santiago Villafania (anlong), Sergio Bumadilla (antikey ya tongtong), Melchor Orpilla (kopia)
Saray sumusulat: Elnora Dudang, Catalina Felicitas, Napoleon Resultay, Melanio Malicdem tan arom ni ra
Manag-uksoy (talintao tan nengneng na magasin) Marino Repalda
5. Say pangipawitan ya amin ya artikulo: balonsilew@yahoo.com
6. Saray tima ed saray ontumbok ya paway:
a. Iniro-Marso 2010 - Saray Simbaan ed Pangasinan
b. Abril-Hunio 2010 - Saray Masansanting ya Pasen ed Pangasinan
c. Hulio-Setiembri 2010 - Panagparles na Panaun ed Pangasinan
d. Oktobri-Disiembri 2010 - Kikiew tan Tantanaman ed Pangasinan
e. Iniro-Marso 2011 - Sira-sira ed Pangasinan
f. Abril-Hunio 2011 - Saray Manok ed Pangasinan
g. Hulio-Setiembri 2011 - Saray Industria ed Pangasinan
h. Oktobri-Disiembri 2011 - Tradision ed Inkianak ed Pangasinan
No sarag ya gaween ya kada duaran bulan so paway na Balon Silew et marakep.
7. Pamaakaran nipaakar ed pangalay pondo ta nababalang so pondo na Balon Silew:
a. Pankerew ya tolong pinansial ed saray pilantropo.
b. Saray anunsiyo ed Balon Silew ya itdan say makakerew na 20 porsiento na loob na sakob ed arapan: P 1200 (boo), P 600 (kapaldua), P 350 (kapat); ed loob na sakob ed beneg: P 1200 (boo), P 600 (kapaldua), P 350 (kapat); tan beneg ya sakob: P 2000 (boo), P 1000 (kapaldua), P 500 (kapat).
8. Saray naitdan ya betang nipaakar ed administrasion nen Gob. Espino:
a. administrasion - Catalina Felicitas
b. bilay nen Gob. Espino - Elnora Dudang
c. bilay tan kimey nen Bise-Gobernador Agabas - Jesamyne Diokno
d. Nipaakar ed Agew na Pangasinan - Melchor Orpilla
e. Saray nagawa no Agew na Pangasinan (Nobiembri 13) - Nap Resultay
f. Komiks - Jesamyne Diokno
9. Say kasampotan ya agew ya pangisumiti na artikulo tan arom ni ran sulat (anlong, antikey ya tongtong, balita, salaysay): imbis ya Nobiembri 15, gaween lan Nobiembri 22.
10. Pangiyanap ya mamura balet de-kalidad ya pangigalutan na Balon Silew
Asumpal so miting ya 4 na ngarem. Salamat ya daakan ed kinen Madam Dudang ed pangiwi to'd sikami legan wala kami'd lugar da.
Erwin S. Fernandez


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, January 18, 2009
Salitan Pangasinan ed Inagew Agew
Baléy pn. 1. Man-, mangipalagey na abung ya manayam a bokor. Say talos to mangasawa la. 2. Amaléy, nanasawa. 3. Sanka-, sanasawa; sakey a tributo, buis nen panaun na Espanyol, ya ontutukoy ed duaran sanobio ag ni nikasal. Aliwan naynay ya gagamiten ya singa sankabubung 4. Panamaléy, kipapasen na sanasawa. 5. Say kaiba na ogaw ya iyanak ya kasoldong na puseg [Kadkadua ed Iloko, placenta ed Inglis]. 6. Anawet ya matirial ya onkakawes ed sakey ya ayep, singa alama, odino itnol o prutas. 7. Totokoyen to met so pasikder ya gawa'd kawayan odino kiew.
© Erwin S. Fernandez
Tuesday, January 13, 2009
Salitan Pangasinan ed Inagew Agew
© Erwin S. Fernandez


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, September 27, 2011
No panon ton patondaey korapsion
Natan so pamadusa gaween ya tampol ya walaan balet na due process.
Igapon tampol ya ed saray pamilya Marcos (sangkabalgan ya takew ed awaran na panagtakew ed gobierno), si Ramos (PEA-Amari, Centennial Expo), Gloria Macapagal-Arroyo tan Mike Arroyo (Fertilizer scam, electoral fraud, bribery ya gagamiten day presidential discretionary funds etc.).
Ed arum ya salita, say "plunder" odino say panagsamsam ed kuartay baley et dusaen na patey.
Ipila ed pamadusa so pamawil daray tinakew ya yaman da tan say pangiseblet ed boleg da ed panagbatik ed saray iliksion odino posision ed gobierno.
Iray kangaranan da et ipila met ed sakey ya libro ya mangidalatdat na ginawan panagtakew da ed gobierno ya nayarin pauloan na "Iray makapabaing ya totoon nantakew ed kuartay baley."


text:
DAGUPAN CITY- Nelenew nen Municipal Social welfare Officer Wilma Coquia na baley na Sta Barbara Pangasinan ya daeset labat so naapektuan na agawan ipo-ipo dyad lugar nen sakey ya agew.
Kwanen Coquia ya dyad ginawa dan assestment ed sakey ya abong labat so graben naapektuan tonya tan pigaran kyew so atumba.
Wala ra kunu so pigaran uunla ed opisina da tan mikekerew na tulong pinansiyal ed sikara kayari kunun aderal so abong da balet anggapo so naipanengneng dan ebedensiya.
Nepeg kunun ya mangawit na katibayan umpan naitdan era na pinansiyal na tulong ya inter na lokal na pamahalaan.
Unaaabet ed 3,000 anggad 6,000 so posiblen naresebe na naapektuan na abetlan kalamidad.
Natandaan na anggano anggapo so nitalan asugatan ed insedente partikular ed Brgy Malanay dakel met so kaaabungan na aderalan na bubong.
Akauna ed saya pituran barangay met ed siyudad na San carlos so naapektuan lapud say ipo-ipo.


text:
Siopay Manpupundod Kimey na Saray Tasi nen Jehova?
Say gagawaen min panagpulong et pupundoan na saray boluntaryon donasyon na Saray Tasi nen Jehova. Agkami mankokolektay kuarta ed saray aral mi tan agmi oobligaen iray membro min mangiter na kakaplo odino tithe. (Mateo 10:7, 8) Imbes, wala ray contribution box ed saray Kingdom Hall mi parad saramay malabay a mandonasyon. Agla kaukolan ya ibagay ngaran na saray nandonasyon.
Say pundon naaawat mi et duga labat ed saray gastos mi lapud anggapoy babayaran min lider mi. Ontan met, saray Tasi ya oonlad kaabungan et anggapoy sueldo da, tan simpli labat iray Kingdom Hall mi.
Saray donasyon ya ipapawit ed saray branch office na Saray Tasi nen Jehova et uusaren pian tulongan iray biktima na kalamidad, pian suportaan iray misionero tan ombiabiahen ministro mi, uusaren pian mangipaalagey na saray Kingdom Hall ed mairap iran bansa, tan pangimprinta tan pangipawit na saray Biblia tan arum ni ran nibase ed Biblian publikasyon.
Mandesisyon so balang sakey no say donasyon to et parad kongregasyon da, kimey ed interon mundo, odino parad satan a dua. Kada kongregasyon et regular a manggagaway report pian naamtaan na saray membro iray panggagastosan.
Manaral Ni
Apresyaen so Inkamaiter nen Jehova
Ibabaga na Biblia no antoy duga tan aliwan motibo ed pangiter tayoy panaon, biskeg, tan kaykayarian tayo.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, December 15, 2011
Aliwan "safe place to live in" so Pangasinan lapud saray pateyan
Inutil so PNP ya anggapo so naeerel dan totoo ed likod darayan pateyan. Akin kasi?
1. Makapoy iray omiimbestiga.
2. Onoogip ira ed trabaho da.
3. Kulang so totoo da ya itatayak ed binaleybaley ta pian nasebel iray totoon walay getma dan aliwa. Saya so police visibility.
4. Iray riding-in-tandem et miembro lamlamang na polisya.
Say padisir ko, saksakey so ababangan dan riding-in-tandem ya amatey ed saray pinatey da. No onia kaokolan ya aralen ya maung so kada kaso pian naerel sayan riding-in-tandem ya kriminal.


text:
Bangat na Biblia
Say Biblia et mangiiter na sankaabigan ya ebat ed sankairapan iran tepet nipaakar ed bilay. Diad inlabas na panaon et apaneknekan ya makatulong iray bilin to. Diad sayan seksion, nanengneng mo no panon ya mausa-usar so Biblia.—2 Timoteo 3:16, 17.
Irerekomendan Artikulo
Anto so Tanda na “Kaunoran Iran Agew,” odino “Panaon na Anggaan”?
Nabasa ed Biblia iray nagawa odino kipapasen antis na “anggaan na mundo.”
Kasin Ginawa na Dios so Diablo?
Iner so nanlapuan nen Satanas? Amtaen no akin ya imbaga nen Jesus ya say Diablo et “agnansiansia ed katuaan.”
Tulong Parad Pamilya
SANASAWA
No Antoy Gawaen Pian Agmakapikolkol ed Kapamilyam
Napagalangan mo nin siansia iray atateng mo pero agnibaliwalay panamaley yo.
TINEDYER
Antoy Dapat Kon Naamtaan ed Panag-inum na Alak?
Amtaen no antoy gawaen pian agka naparusaan, agnaderal so reputasyon mo, agka nabiktima na seksual ya panag-abuso, agka naadik, tan agka ompatey.
SANASAWA
Patulongan ed Dios Pian Maliket so Panangasawa Yo
Makatulong so duaran tepet pian ondakep so panangasawa yo.
ATATENG
Panon ya Magmaliw a Maliket so Pamilya Yo?
Maliket a Dios si Jehova, kanian labay ton magmaliw a maliket iray pamilya. Amtaen so praktikal iran bilin na Biblia parad sanasawa, atateng, tan ananak.


text:
SAY PANAG-BANTAYAN NO. 5 2016
Iner so Pakaromogan Moy Tulong?
Kaukolan tayon amin so tulong na Dios, lalo la no wala ray problema tayo. Nabasa ed sayan isyu no panon ya tutulongan na Dios iray totoo no wala ray dadalanen dan problema tan subok.
Kaukolan Tayon Amin so Tulong
Iner so pakaromogan moy tulong no walay inatey ya inad-arom, walay graben sakit mo, walay problema yon sanasawa, odino nakal kad trabaho?
No Panon Itayon Tutulongan na Dios
Apatiran makatulong ed saray maniirap.
Tulong Sano Walay Problema
No panon ya akaromog na tulong iray totoo nen kakkaukolan da itan.
“Kien nen Jehova so Panlalaban”
Panon ya atalo nen David si Goliat? Antoy naaralan tayod istorya nen David?
Si David tan si Goliat—Tua Kasi Iyan Istorya?
Panduaruwaan na arum ya kritiko no kasin tua iyan istorya. Duga ra kasi?
Dati et Agak Maliket tan Bayolenti Ak
Antoy akapanguman ed ugali na bayolentin kabataan ya taga Mexico?
Antoy Ibabaga na Biblia?
Nandurumay ibabaga na totoo tungkol ed Panarian na Dios. Kanian anton talagay ibabangat na Biblia? Ompan nabigla ka ed ebat na Biblia.
Arum nin Walad Online
Akin et Kaukolan so Manpikasi? Ebatan Kasi na Dios Iray Pikakasik?
Akadepende ed sika no kasin ebatan na Dios so pikakasim.


text:
Saray Magasin ya Panag-bantayan tan Onliing!
Na-download iray base ed Biblia iran publikasyon mi ed masulok ya 200 lenguahe, kaiba lay sign language. Ipapanengneng na Panag-bantayan so koneksion na saray propesiyad Biblia ed nagagawad mundo natan. Papabiskegen to ray totoo panamegley na maong a balita na Panarian na Dios tan ipapaseseg toy pananisia ed Kristo Jesus. Nabasa ed Onliing! no panon tayon nasarag iray problema natan tan manmatalek ed sipan na Dios ya ondeen tan ondakep so mundo.
Manpili kay lenguahe. I-click so Mananap pian nanengneng iray magasin tan format ya available ed pinilim.